Idee sain Terevisioonist:
Aga ma mäletan seda aega, kui vennaga ületee-koplis sai lõket tehtud ja hiljem sütel kartuleid küpsetatud…mmm! Talvine nostalgia! Peaaegu sama maitsvad on need kartulid, sest on koorega ja ilma fooliumita küpsetatud.
Kuidas siis tegin –
pesin kartulid ja kuivatasin. Torkasin kahvliga sisse mõned augud. Pintseldasin oliiviõliga ja raputasin peale soola (mul on seesama roosa sool, millest Terevisioois räägitakse, nimeks Rose salt).
Küpsetasin ahjuplaadil u 200 kraadi juures 40 min.
Täidiseks segasin hakitud sprotid ja kirsstomatid, murulaugumaitselise toorjuustu, natuke kohvikoort ja maitseaineid.
Lõikasin kartulitele risti ja üritasin täidise sisse panna.Palju sellset voolas välja, sest ma vist ei osanud seda ristikest õigesti teha?
Küpsetasin veel 10 min.
Ps. järgmine kord vist kasutaks täidises tuunikalakonservi.